CELEX: C2007/170/21
Language: da
Date: 2007-07-21 00:00:00
Title: Sag C-233/07: Sag anlagt den 11. maj 2007 — Kommissionen for De Europæiske Fællesskaber mod Den Portugisiske Republik

21.7.2007   
            
            
               DA
            
            
               Den Europæiske Unions Tidende
            
            
               C 170/12
            
         Sag anlagt den 11. maj 2007 — Kommissionen for De Europæiske Fællesskaber mod Den Portugisiske Republik
   (Sag C-233/07)
   (2007/C 170/21)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og P. Andrade, som befuldmægtigede)
   
      Sagsøgt: Den Portugisiske Republik
   Sagsøgerens påstande
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til artikel 2, 3 og 5 i beslutning 2001/720/EF (1), idet den
               
                           —
                        
                        
                           i badesæsonen, ikke som minimum har underkastet byspildevand fra byområdet Estoril-kysten en videregående primær rensning og desinfektion, inden det ledes ud i havet, i henhold til artikel 2 i beslutning 2001/720/EF
                        
                     
                           —
                        
                        
                           uden for badesæsonen, ikke som minimum har underkastet byspildevand fra byområdet Estoril-kysten en primær rensning, inden det ledes ud i havet, i henhold til artikel 3 i beslutning 2001/720/EF
                        
                     
                           —
                        
                        
                           har ladet udledningen af byspildevand fra byområdet Estoril-kysten påvirke miljøet negativt.
                        
                     
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   I 1999 anmodede Portugal Kommissionen om tilladelse til at underkaste udledningen af byspildevand fra byområdet Estoril til Atlanterhavet nær Tejos munding en mindre vidtgående rensning.
   Kommissionen kontrollerede, at de betingelser, der er fastsat i undtagelsesbestemmelsen i direktiv 91/271/EØF (2), var opfyldt, og imødekom Portugals ansøgning ved beslutning 2001/720/EF.
   Det fremgår af de portugisiske myndigheders besvarelse af åbningsskrivelsen og af den begrundede udtalelse, at Den Portugisiske Republik ikke opfylder de nævnte artikler i beslutning 2001/720/EF.
   
      (1)  Kommissionens beslutning af 8.10.2001 om en undtagelse til Portugal med hensyn til rensning af byspildevand i byområdet Estoril-kysten (EFT L 269, s. 14).
   
      (2)  Rådets direktiv 91/271/EØF af 21.5.1991 om rensning af byspildevand (EFT L 135, s. 40).